**Град Нови Сад - Градска управа за културу** упућује **јавни позив** установама културе, удружењима, формалним и неформалним колективима и самосталним радницима у култури, научно-образовним институцијама из области културе, привредним друштвима и свим заинтересованим установама, организацијама, колективима и грађанима, да изнесу своје мишљење о Нацрту Стратегије културног развоја Града Новог Сада за период 2016-2026. године, а у складу са Програмом јавне расправе.

**ПРОГРАМ ЈАВНЕ РАСПРАВЕ О НАЦРТУ**

**СТРАТЕГИЈЕ КУЛТУРНОГ РАЗВОЈА ГРАДА НОВОГ САДА**

**ЗА ПЕРИОД 2016-2026. ГОДИНЕ**

            **1.** Јавна расправа о Нацрту Стратегије културног развоја Града Новог Сада обавиће се у периоду од 30 дана од дана објављивања Нацрта Стратегије на сајту Града Новог Сада [www.novisad.rs](http://www.novisad.rs), односно до 15. августа 2016. године.

            **2.** Јавна расправа се организује ради прикупљања мишљења и сугестија грађана и њихових удружења, заинтересованих правних лица и стручне јавности.

            **3.** Ради доступности лицима из тачке 2. овог програма, Нацрт Стратегије културног развоја Града Новог Сада, биће објављен на сајту Града Новог Сада ([www.novisad.rs](http://www.novisad.rs)) и сајту (www.bazakulture.rs), а сви заинтересовани грађани могу доставити у току трајања Јавне расправе примедбе и сугестије и на Е-mail адресу (kultura@uprava.novisad.rs) или у писаној форми на адресу Жарка Зрењанина 2, Нови Сад, Градска управа за културу.

            **4.** Два дана у току јавне расправе у Скупштини Града Новог Сада, улица Жарка Зрењанина 2а, представници Градске управе за културу и сарадници на изради текста Нацрта Стратегије, примаће све грађане који желе да јавно изнесу своје мишљење о Нацрту Стратегије, о чему ћете бити благовремено информисани путем сајта Града Новог Сада ([www.novisad.rs](http://www.novisad.rs)).

            **5.** Градска управа за културу ће након закључења јавне расправе сумирати приспеле примедбе, предлоге и сугестије и доставити Градском већу Града Новог Сада Извештај о спроведеној јавној расправи и Нацрт Стратегије културног развоја Града Новог Сада за период 2016-2026. године.